
ZNAČENJE RIJEČI POSJEK U DUBROVAČKIM POSLOVICAMA 


Stjepan Ivšić 


Riječ posjek u Vukovu Rječniku ima samo jedno značenje: zimina, t. j. 
svinjče ili goveče, što se zakolje za zimu. U Broz-Ivekovićevu Rječniku 
riječi posjek daje se pod 1. značenje kao u Vuka, a onda čitamo: »2. Tko 
melje u posjek, kruh mu hrsta. D. posl. (t.j. Daničićevo izdanje »Dubro- - 
vačkih poslovica«). 130. Zasut' u-posjek. 156. posjek, valja da je krupno 
mlivo. XV.« Značenje »krupno mlivo« preuzeo je, kako se vidi, Iveković 
od Daničića, a prema Ivekoviću su i Ristić i Kangrga unijeli u »Rečnik 
srpskohrv. i nemačkog jezika« pod 1. Vukovo značenje »zimina«, a pod 2. 
su stavili »(krupno mlevenje) Schroten n; Grobgemahlte(s) n«. U zagre- 
bačkom ARj. uz riječ posjek čitamo pod e) ovo: »krupno mlivo; kao da je 
to u primjeru: Tko melje u posjek, kruh mu hrsta. Poslov. Danič.« 

Da posjek ne znači »krupno mlivo«, to će se vidjeti iz ovoga članka. 
A što se Daničić, ni poslije njega Iveković ni Maretić nijesu dosjetili pravo- 
me značenju te riječi u spomenutoj dubrovačkoj poslovici, to je zato, što 
im nije bio pobliže poznat posao oko mljevenja. Ja ga poznajem još iz 
djetinjstva, pa tako mogu dati i pravo značenje dubrovačke poslovice. 


Mlinski (vodenični) kameni ne smiju biti glatki na onoj strani, kojom 
melju zrno, pa se zato, čim se donekle izglade, osobitim čakancem, koji se 
u Vukovu Rječniku zove sSječivica (ili kl6ćpac u Otočcu, ošk;t, f. u Crnoj 
Gori), posijecaju ili pobijaju. To se razabira i iz Vukova Rječnika, u kojem 
se kod posjeći čita i: »3. vodenicu, die Miihlsteine aufklopfen, exacuo«, kod 
pobiti: »4. (u Bačkoj) kamen vodenični, vide posjeći 3 vodenicu«, kod 
pobijati: »2. kamen vodenični, den Miihlstein aufschlagen«, kod sječivica 
»ono gvožđe što se njim siječe vodenica, der Meissel zum Behauen des 
Miihlsteines, scalprum« i kod ošk?t, f. »(u C. g.) čim se posijeca kamen vo- 
denični«. Evo, kako se u opisu Poljica u Dalmaciji kazuje o poslu oko 
mlinskoga kamena: »Da se brašno ne pridavi, valja da je mlin, t.j. mlinski 
kamen oštar, zato se često podsica sičivicom. Izvali se, nasloni i dobro na- 
sicka donji i gornji, očisti se od stinčica okresina i opet namisti« (v. Zbor. 
za nar. živ. IX, 73). Ako se mlinski kamen, kad se_ pobije ili posiječe, ne 
očisti (omete) dobro, onda sitne okresine dospiju u prvo mlivo, pa će, ra- 
zumije se, i kruh, koji je zamiješen od takvoga brašna »hrstati« (t .j. 
hruskati) pod zubima. Da se to ne bi dogodilo, mlinar na novo posječen 
kamen pusti najprije zrno, koje se krupnije samelje za stočnu hranu (za 
posije), ili prvo mlivo odluči od ostaloga, ako ne će da napakosti pome- 
ljaru. Sve se to potvrđuje i onim, što o mljevenju kazuje F. Hefele u svojoj 

Iz toga se vidi, da posjek nije »krupno mlivo«, nego da znači radnju, 
što se izvrši, kad se mlinski kamen posiječe, pobije ili iskleplje.  Dubro- 
vačku bismo poslovicu mogli reći i ovako: Tko na posječen kamen melje, 
kruh mu hrsta (t.j. kruh od brašna samljevena na novo posječenu kamenu 
hruska). Što se u dubrovačkoj poslovici zove posjek, to se, kako je zabi- 
lježio spomenuti Hefele, u Samoboru zove klep (gen. klepi); iz njegovih 
se riječi: »Poslije klepi iz prvog mliva škripi kruh« (v. ARj. V, 53) vidi, da 
bismo dubrovačku poslovicu mogli okrenuti i ovako: Tko melje u klep, 
kruh mu hrsta. 

Prema svemu se vidi, da iz naših rječnika kod riječi posjek treba bri- 
sati značenje »krupno mlivo (mljevenje)«. Zato bi na pr. u Ristić-Kangr- 
ginu trebalo da uz nju pod 2) stoji: Aufschlagen des Miihlsteines, a ne 
Schroten; Grobgemahlte(s). 

. |" Evo, kako Hefele piše: »Klepcima (čakancima, sečivicama) klepati, krupiliti, 
sjeći, pokivat će (t. i. mlinar) jedan u drugi kamen... Kamenje se od babice do sredine 
kamena krupili, a dalje se sečivicama ,nasijeca'... Čim ie kamenje isklepano (poko- 
vano), omesti će ga mlinar... Sve je u redu — sada će se mljeti, da, valja jošte prije 
kamenje ,omljeti', jer bi susjed u velike zamjerio, da mu na posve tašći mlin usipljemo 
mlivo, i to zato, što bi mu kruh pod zubima hrustao od pijeska, što se je od ,klepi' 


umiješao među brašno... Stoga dužnost je mlinarova, da najprije omelje svojim posi- 
iama (mekinjama) ili žitom, da se tako ostruže ponešto klep...« (str. 115./6.). 


O ,RAZLICI“ IZMEĐU INFINITIVA I VEZE DA + PREZENT 
Miroslav Kravar 


III. 


Teško se složiti s prof. Brozovićem i ondje, gdje kaže, da kod nekih 
glagola, kao što su smjeti, znati i morati, osnovno (semantičko) značenje 
zavisi od toga, stoje li s infinitivom ili vezom da + prezent. On uzima 
jedan primjer, u kojem znati dolazi u značenju njem. »wissen«, pa kaže, 
da se na njemu tobože »izvrsno vidi, kako dopuna (prezent ili infihitiv) 
bitno mijenja značenje glagola, koji se dopunjuje.«! Ali glagol znati, kad 
znači »wissen«, nema nikakve veze s našim pitanjem, jer u takvim sluča- 
jevima imamo posla s čitavom objektnom rečenicom, a ne sa sintagmom, 
o kojoj je riječ. Kad se pak znati javlja u značenju načinskoga glagola 
»umjeti«, onda su opet oba izričaja na mjestu; na pr. ne znam plivati ili 
ne znam da plivam (od čega je opet jedno običnije na zapadu, a drugo na 
istoku). 

Slično se postupa i u slučaju glagola smjeti, koji tobože u značenju 
njem. »diirfen« traži infinitiv, a u značenju »wagen« (usuđivati se) vezu 


1 »Jezik« 1 (1958), str. 16. 


